የድሬዳዋ ሆስፒታሉ  ግንባታ በያዝነው የበጀት ዓመት 80 በመቶ እንደሚጠናቀቅ ተገለፀ
ድሬዳዋ ፣ መስከረም 27/2006 (ዋኢማ) – የድሬዳዋ አስተዳደር አጠቃላይ ስፔሻላይዝድ ሆስፒታል  በያዝነው የበጀት አመት የግንባታው 80 ከመቶ የሚሆነው እንደሚደጠናቀቅ  የድሬዳዋ አስተዳደር ጤና ቢሮ ገለፀ፡፡በአሁኑ ወቅት ግንባታው ከ41 በመቶ በላይ መድረሱን የጠቆሙት ሃላፊው   በያዝነው የጀት ዓመት መጨረሻ ከ80 በመቶ በላይ የሚሆነው ግንባታ ለማጠናቀቅ እየተሰራ መሆኑን ተናግረዋል።የቢሮው ሃላፊ አቶ አቶ ካሳሁን ሀይለ ጊዮርጊስ   ከ30 አመታት በፊት ለ30 ሺህ ህዝብ  መገንባቱን ጠቅሰው በአሁኑ ወቅት 400 ሺህ  ህዝብ የሚሰጠው አገልግሎት በቂ እንዳልሆነ ተናግረዋል። እንደ ሃላፊው ገለጻ ከሶስት ዓመታት በፊት ይህንኑ ችግር በመገንዘብ ግንባታው የተጀመረ ቢሆንም በተፈለገው መልክ አለመሄዱን ገልጸዋል። የኮንስትራክሽን ዕቃዎች ዋጋ መናር፣ ግንባታውን ሲያከናውኑ የነበሩ ኮንትራክተሮች በወቅቱ በገጠመው የኮንስትራክሽን ዕቃዎች ዋጋ መናር ሳቢያ የዋጋ ማስተካከያ እንዲደረግላቸው መጠየቃቸውና በከተማ ልማትና ኮንስትራክሽን ሚኒስቴር መስሪያ ቤትና በአስተዳደሩ ዋጋ የመከለስ ስራው ከ6 ወር በላይ መውሰዱ ለግንባታው ለመዘግየት በምክንያትነት ጠቅሰዋል።በእነዚህ ምክንያቶች ግንባታው ተጓቶ የነበረው የድሬዳዋ አስተዳደር አጠቃላይ ስፔሻላይዝድ ሆስፒታል ግንባታ የማማከሩን ስራ ለኮንስትራክሽንና ዲዛይን ድርጅት በመሰጠቱ   ግንባታው መሻሻል እንዳሳየ ሃላፊው ገልጸዋል፡፡ ግንባታው ሲጀመር በተደረገው የገቢ ማሰባሰቢያ ፕሮግራም ከ30 ሚሊዮን ብር በላይ ቃል ተገብቶ እንደነበርና   ገንዘቡን ለማሰባሰብ የተደረገው ጥረት አናሳ እንደነበር ገልጸው በአሁኑ ወቅት ኮሚቴውን በማጠናከር ስራውን በፍጥነት ለማከናወን እየተሰራ ነው ብለዋል።350 አልጋዎች የሚኖሩት ይህ ሆስፒታል ግንባታው ሲጠናቀቅ ለ1 ነጥብ 5 ሚሊዮን ህዝብ አገልግሎት ይሰጣል ተብለሎ የሚጠበቅ ሲሆን ከድሬዳዋ ነዋሪዎች በተጨማሪ ለሶማሌ፣ ለሀረር፣ ለምስራቅ ኦሮሚያ፣ ለሶማሌ ላንድና ለጅቡቲ ተጠቃሚዎች አገልግሎት እንዲሰጥ ታሳቢ ተደርጓል፡፡ 